Un șofer de autocar a fost amendat și a rămas fără permisul de conducere pentru 30 de zile, după ce fotografia în care se vede că depășea e legal a fost postată pe Facebook.

Purtătorul de cuvânt al Poliției de Frontieră Arad, Lorena Radu, spune că fotografia a fost postată pe un grup înființat pe o rețea de socializare.

„În fapt, în fotografie se observă cum un autocar care se deplasa pe centura Nord Vest (direcția Grășiste-Horia), într-o curbă la stânga și pe linie continuă, a intrat în depășirea unei coloane de mașini. Drept urmare, polițiștii Biroului Rutier s-au autosesizat reușind la scurt timp identificarea respectivului conducătorul auto. În cazul acestuia a fost dispusă suspendarea exercitării dreptului de a conduce autovehicule pe drumurile publice pentru o perioadă de 30 de zile și amendă in valoare de 580 de lei”, mai spune purtătorul de cuvânt al Poliției de Frontieră Arad, Lorena Radu.

Polițiștii atenționează că și alți șoferi care vor fi fotografiați încălcând legea vor fi sancționați.

Sursa foto: Inspectoratul de Poliție Arad, Mihnea George Munteanu – Info Trafic Arad Oficial Facebook